དེ་བཞིན་༧གོང་ས་༧སྐྱབས་མགོན་ཆེན་པོ་མཆོག་རྒྱ་ནག་ནི་ན་ལེནྜེའི་ཆོས་བརྒྱུད་འཛིན་མཁན་ཅིག་ཡིན་པས་རྒྱ་ཧན་མི་རིགས་ཚོ་རང་བཞིན་གྱིས་ནང་ཆོས་ལ་སེམས་ཐག་ཉེ་བོ་ཡོད་པ་དང་།ལྷག་པར་རྒྱ་ནག་ནང་ནང་པའི་གྲངས་འབོར་ལོ་རེ་བཞིན་ཇེ་ཆེར་འགྲོ་བཞིན་ཡོད་སྟབས།རྒྱ་ནག་ནང་ན་ལེནྜའི་རིག་གཞུང་བསྐྱར་གསོ་བྱེད་དགོས་ལ་ཆེ་བའི་བཀའ་སློབ་ཕེབས་ཤིང་།༧གོང་ས་༧སྐྱབས་མགོན་ཆེན་པོ་མཆོག་གིས་རྒྱ་ནག་གི་འགོ་ཁྲིད་ཚོས་ལྐོག་ཟ་ལ་གདོང་ལེན་གྱི་མིང་གི་ཐོག་ནས་རྡུང་བརྡེག་ཚ་ནན་གྱི་ལས་འགུལ་སྤེལ་བཞིན་པ་འདི་ནི་རྒྱ་ནག་ནང་གི་སྤྱི་ཚོགས་ཀྱི་དཀའ་ངལ་ཆེན་པོ་ཞིག་ཡོད་པ་མཚོན་པ་ཞིག་ཡིན་པ་དང་།ལྐོག་ཟ་མེད་པ་བཟོ་རྒྱུའི་ཐབས་ལམ་བཟང་ཤོས་ནི་མིའི་གཤིས་རྒྱུད་དྲང་པོ་བཟོ་ལས་ལྷག་པ་མེད་པ་ཡིན་པར་བརྟེན།ནང་ཆོས་ཀྱི་བསླབ་བྱའི་ཐོག་ནས་རྒྱ་ནག་གི་སྤྱི་ཚོགས་ལ་ཕན་བདེ་གྲུབ་པའི་ནུས་པ་ཁྱད་པར་ཅན་ཞིག་ཡོད་པ་བཀའ་གནང་ཡོད་པ་རེད།